Veikkausliiga
Muurisen HIFK jaksaa pirteänä - Klubin derbyvoitto meni kiukutteluun
Keskiviikko 10.8.2016 klo 19.20 (päivitetty klo 20.36)
HIFK ja HJK pelasivat maalittoman tasapelin kauden toisessa derbyssä.
LUE MYÖS
Helsingin paikallisottelu veti Töölön stadionilla taas tuvan täyteen, ja kannattajapäätyjen meininki oli tilaisuuden mukainen. Sekä IFK- että HJK-fanit pössyttelivät urakalla soihtuja ennen ottelun alkua kuuluttajan vaisuista kehotuksista huolimatta.
HJK otti pelitapahtumat haltuunsa ensimmäisellä puoliajalla. Sinipaidat puskivat nopeasti eteenpäin pallonriistosta ja syöttelivät laadukkaammin. Isäntäjoukkue HIFK päästi Klubin helposti noin 30 metriin ennen kuin alkoi antaa kunnolla painetta.
HJK-kärki Alfredo Morelos oli taas vaarallinen. Morelos murtautui IFK:n viiden miehen puolustuslinjasta läpi ja ampui pienestä kulmasta ohi kymmenen minuutin kohdalla. Melkein heti perään hän puski vaarallisesti Odun keskityksestä.
IFK paransi ensimmäisen puoliajan loppua kohti. Jukka Sinisalolla oli hyvä puskupaikka puolen tunnin kohdalla, mutta hän tälläsi yli. Ville Salmikivi laukoi rangaistusalueen sisältä ohi 40 minuutin kohdalla. Antti Muurisen joukkue piti asiat yksinkertaisina eikä edes hakenut näyttäviä syöttöketjuja.
Toinen puoliaika alkoi Klubin osalta kuumissa merkeissä. Peli ei lähtenyt ollenkaan uomiinsa. Viiden minuutin jälkeen Morelos sai keltaisen kortin suunsoitosta, ja tunnin kohdalla Anthony Annan tulistui kahden peräkkäisen varoituksen arvoisesti. Kotiyleisö hurrasi punaiselle.
HJK pysyi pallossa kiinni vajaamiehisenäkin, mutta lopulta HIFK alkoi hallita. Muutaman vaarallisen keskityksen lisäksi vaarallisiin vetoihin pääsivät Nnaemeka Anyamele ja Pauli Kuusijärvi. Juuri ennen loppua Jukka Sinisalo pääsi ampumaan kuudentoista rajalta kaiken mitä lähtee, mutta HJK-puolustus sai kanuunan blokattua.
0-0-tasapeli oli HJK:lle kolmas peräkkäinen voitoton ottelu jalkapalloliigassa.
Luetuimmat nyt Iltalehti.fi:ssä
KommentoiNäytä
ILMOITUS
150 tuoreinta juttua
Ajassa
Vapaalla
×